ধন্যবাদ আপনাদের আলোচনার জন্য। খুবই উপভোগ্য এই আলোচনা থেকে বেশ কয়েকটি গুরুত্বপূর্ণ চিন্তার সূত্র বেরিয়ে আসছে। এই বিষয়গুলো নিয়ে আমাদের আরও গভীর বিশ্লেষণের সময় এসেছে হয়তো। সেনাবাহিনী এবং জনগণ, যারা এক সয়ম কাঁধে কাঁধ মিলিয়ে এই দেশটি স্বাধীন করেছিল জীবন বাজি রেখে, তারা কিভাবে সময়ের ফেরে পরস্পরের কাছ থেকে এত দূরে ছিটকে পড়লো সেটা আসলেই আমাদের ইতিহাসের জরুরী প্রশ্নগুলোর একটি। একটি মহল হয়তো সবসময়ই ছিল, হয়তো দু’পক্ষেই, যারা সবসময় সক্রিয় থেকেছে এই দুরত্বকে তৈরী করতে এবং জিইয়ে রাখতে। পারস্পরিক অবিশ্বাস, আস্থাহীনতা এবং দ্বন্দ্বের এই অমোঘ চক্রটিকে না ভেঙ্গে মনে হয়না সামনে এগিয়ে যেতে পারবো আমরা।